**El Tecnocampus impartirà un nou grau en Enginyeria en Organització Industrial**
*Se suma a l’oferta de graus i màsters del centre*

El [Tecnocampus](https://unportal.us6.list-manage.com/track/click?u=ec42b0981f0d47ec4735db694&id=cac719d976&e=1d71974357) de Mataró, adscrit a la Universitat Pompeu Fabra (UPF), començarà a impartir el curs vinent el grau en [Enginyeria en Organització Industrial](https://unportal.us6.list-manage.com/track/click?u=ec42b0981f0d47ec4735db694&id=62d609327e&e=1d71974357), uns estudis adreçats a estudiants que tinguin interès tant per les enginyeries com per la gestió empresarial. Es tracta d’un tipus de titulació dels quals hi ha molt poca oferta al sistema universitari català.

El grau, de quatre anys de durada, pretén formar professionals amb coneixements tecnològics que siguin capaços de planificar, gestionar i tenir cura de la qualitat i la innovació en empreses industrials, és a dir, que disposin d'una visió transversal del procés productiu.

L'itinerari formatiu s'ha dissenyat perquè es pugui accedir al mercat laboral amb unes competències que no requereixin haver de cursar un màster, i ha comptat amb

L'existència del parc empresarial del Tecnocampus, amb més de 120 empreses instal·lades, ha facilitat l’assessorament d’un consell d’empreses de l’àmbit industrial, tant de dimensió mitjana com multinacionals, per posar en marxa aquesta titulació.

Una àmplia oferta

El TecnoCampus, que tindrà estand propi al Saló de l’Ensenyament del 15 al 18 de març, aposta per una formació enfocada a al professionalització, la internacionalització i l’emprenedoria. Agrupats en tres escoles universitàries, s’hi poden cursar 17 graus i dobles dels àmbits de la tecnologia, l’empresa i la salut, a més de dos màsters universitaris i dotze títols de postgrau i màster propis.

El 14 d’abril, el TecnoCampus celebra la Jornada de Portes Obertes per a futurs estudiants, en la qual se celebren sessions informatives sobre cada grau, sobre les beques disponibles per cursar els estudis o sobre el procés de preinscripció i matriculació.

Més informació:
Oriol Ribet
Telf. 93 741 49 60 / 678 794 288
 [www.tecnocampus.cat](http://www.tecnocampus.cat)